stanford-oval/wikipedia huggingface dataset:
Amaryllis (suku)

| Amaryllis |
| --- | --- |
 Aitoamaryllis Amaryllis belladonna
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Yksisirkkaiset Monocots
Lahko::  Asparagales
Heimo::  Narsissikasvit Amaryllidaceae
Alaheimo::  Amaryllidoideae
Suku::  Amaryllis  L.
Lajit
 Amaryllis belladonna L.  Amaryllis paradisicola Snijman 
Infobox OKNimi-testi OK: 
Wikimedia Commonsissa on kuvia tai muita tiedostoja aiheesta .
Amaryllis on kasvisuku narsissikasvien heimossa ja narsissikasvien tyyppisuku. Siihen kuuluu kaksi lajia. Suvun lajeista tunnetumpi on tyyppilaji, amaryllis eli aitoamaryllis (Amaryllis belladonna), joka on huonekasvina viljelty Etelä-Afrikassa luontaisesti kasvava sipulikasvi. Amaryllis sekoitetaan kasvikaupassa usein toiseen sukuun kuuluvien ritarinkukkien (Hippeastrum) kanssa.
Aiheesta muualla

Finto: Kassu – Kasvien suomenkieliset nimet: Amaryllis
ITIS: Amaryllis (englanniksi)
United States Department of Agriculture (USDA): Amaryllis (englanniksi)
Annalen der Physik

| Annalen der Physik |
| --- | --- |

Lyhenne:  Ann. Phys.
Lehtityyppi:  tiedelehti
Aihealue:  fysiikka
Julkaisija:  Wiley-VCH Verlag GmbH & Co. KGaA
ISSN:  ISSN 0003-3804
Perustettu:  1790
Kotimaa:  Saksa
Kieli:  englanti
Aiheesta muualla
OCLC
Kotisivu
Annalen der Physik on tunnetuimpia ja vanhimpia fysiikan alan aikakauslehtiä. Lehti julkaisee kokeellisia ja teoreettisia tuloksia fysiikan alalta. Kaikki lehdessä julkaistut artikkelit käyvät läpi tiukan vertaisarvioinnin ennen lehden julkaisemista ja tämä tekee lehdestä hyvin arvostetun.[lähde? ]
Aiemmin lehti oli saksankielinen, sillä saksa oli fysiikan tutkimuksen valtakieli aina 1900-luvun alkupuolelle saakka. Erityisesti 1900-luvun alussa lehdessä julkaistiin runsaasti merkittäviä tieteellisiä tuloksia, kuten Heinrich Hertzin valosähköinen ilmiö, Albert Einsteinin suhteellisuusteoriat ja Max Planckin mustan kappaleen säteily. Englannin kielen noustua kansainvälisen tieteen kieleksi, myös fysiikan alalla, vaihdettiin kieleksi englanti mutta lehden nimi säilytettiin alkuperäisenä saksalaisperäisenä.[lähde? ]
Lehden päätoimittajia

Johann Christian Poggendorff –1877
Gustav Heinrich Wiedemann 1877–
Lehteä julkaisee englantilainen Wiley-VCH Verlag GmbH & Co. KGaA.
Aiheesta muualla

Kuvia tai muita tiedostoja aiheesta Annalen der Physik Wikimedia Commonsissa
Annalen der Physik – Vapaa pääsy vuosien 1799 ja 1930 välillä julkaistuihin artikkeleihin (ranskaksi)/(saksaksi)
Rio Open

| Rio Open> Tiedot |
| --- | --- |
Kiertue:  ATP-turnaus
Sijainti:  Rio de Janeiro  Brasilia
Kilpailupaikka:  Jockey Club Brasileiro
Kilpailuluokka:  ATP World Tour 500
Kenttätyyppi:  Massa / ulkokentät
Kaavio:  32S / 16Q / 16D
Palkintorahaa:  1 786 690 $
Virallinen sivusto
Rio Open on helmikuussa Rio de Janeirossa, Brasiliassa järjestettävä miesten tennisturnaus. Turnaus järjestettiin ensimmäisen kerran vuonna 2014. Turnaus kuuluu ATP World Tour 500 -sarjaan, ja on samalla sarjan ainoa turnaus Etelä-Amerikassa. Turnaus kuului vuosina 2014–2016 myös naisten WTA:n International -turnauksiin.
Tulokset > Miesten kaksinpeli

| Vuosi | Voittaja | Loppuotteluvastustaja | Tulos |
| --- | --- | --- | --- |
| 2014 |  Rafael Nadal |  Aleksandr Dolgopolov | 6–3, 7–6(3) |
| 2015 |  David Ferrer |  Fabio Fognini | 6–2, 6–3 |
| 2016 |  Pablo Cuevas |  Guido Pella | 6–4, 6–7(5), 6–4 |
| 2017 |  Dominic Thiem |  Pablo Carreño Busta | 7–5, 6–4 |
| 2018 |  Diego Schwartzman |  Fernando Verdasco | 6–2, 6–3 |
| 2019 |  Laslo Đere |  Félix Auger-Aliassime | 6–3, 7–5 |
Tulokset > Miesten nelinpeli

| Vuosi | Voittajat | Loppuotteluvastustajat | Tulos |
| --- | --- | --- | --- |
| 2014 |  Juan Sebastián Cabal    Robert Farah |  David Marrero    Marcelo Melo | 6–4, 6–2 |
| 2015 |  Martin Kližan    Philipp Oswald |  Pablo Andújar    Oliver Marach | 7–6(3), 6–4 |
| 2016 |  Juan Sebastián Cabal (2)    Robert Farah (2) |  Pablo Carreño Busta    David Marrero | 7–6(5), 6–1 |
| 2017 |  Pablo Carreño Busta    Pablo Cuevas |  Juan Sebastián Cabal    Robert Farah | 6–4, 5–7, [10–8] |
| 2018 |  David Marrero    Fernando Verdasco |  Nikola Mektić    Alexander Peya | 5–7, 7–5, [10–8] |
| 2019 |  Máximo González    Nicolás Jarry |  Thomaz Bellucci    Rogério Dutra Silva | 6–7(3), 6–3, [10–7] |
Tulokset > Naisten kaksinpeli

| Vuosi | Voittaja | Loppuotteluvastustaja | Tulos |
| --- | --- | --- | --- |
| 2014 |  Kurumi Nara |  Klára Zakopalová | 6–1, 4–6, 6–1 |
| 2015 |  Sara Errani |  Anna Karolína Schmiedlová | 7–6(2), 6–1 |
| 2016 |  Francesca Schiavone |  Shelby Rogers | 2–6, 6–2, 6–2 |
Tulokset > Naisten nelinpeli

| Vuosi | Voittajat | Loppuotteluvastustajat | Tulos |
| --- | --- | --- | --- |
| 2014 |  Irina-Camelia Begu    María Irigoyen |  Johanna Larsson    Chanelle Scheepers | 6–2, 6–0 |
| 2015 |  Ysaline Bonaventure    Rebecca Peterson |  Irina-Camelia Begu    María Irigoyen | 3–0, luov. |
| 2016 |  Verónica Cepede Royg    María Irigoyen (2) |  Tara Moore    Conny Perrin | 6–1, 7–6(5) |
Aiheesta muualla

Viralliset kotisivut (portugaliksi, englanniksi)
Rotterdam Rio de Janeiro Acapulco Dubai Barcelona Halle Lontoo Hampuri Washington Peking Tokio Basel Wien
Arian Band

Arian Band (pers. ‏گروه موسیقی آریان‎) on iranilainen popmusiikkia esittävä yhtye. Sen historia alkoi, kun perustajat Ali Pahlavan ja Payam Salehi tapasivat toisensa vuonna 1998 asepalvelusta suorittaessaan. Debyyttialbumi Sun Flower julkaistiin vuonna 2000. Yhtye nousi nopeasti listojen kärkeen, ja se aloitti kansainvälisen uransa esiintymisillä Manamassa ja Dubaissa. Esiintymisiä seurasi myös Yhdistyneessä kuningaskunnassa ja Saksassa. Yhtye esiintyi hyväntekeväisyyskonsertissa Berliinissä Bamin maanjäristyksen jälkeisenä päivänä.
Vuonna 2005 Arian Band esiintyi Kanadassa ja Ruotsissa, ja vuonna 2006 yhtye sai maininnan International Who's Who in Music -kirjaan. Sen vuonna 2008 julkaistulla Without You, With You -albumilla esiintyi myös irlantilainen Chris de Burgh. Arian Band on ollut ehdolla BBC:n maailmanmusiikkipalkinnon saajaksi albumilla Till Eternity.
Arian Band on ensimmäinen virallisen hyväksynnän saanut iranilainen popyhtye, jonka jäseniin kuuluu sekä miehiä että naisia. Myös elokuvista tunnetuksi tullut Mohammad Reza Golzar on ollut yhtyeen jäsenenä.
Amadeu Antonio -säätiö

Amadeu Antonio -säätiö (saks. Amadeu Antonio Stiftung) on vuonna 1998 perustettu saksalainen säätiö, joka vastustaa äärioikeistoa, rasismia ja antisemitismiä. Säätiön päätavoiteena on tukea ja rohkaista kansalaisyhteiskuntaa vastustamaan äärioikeistolaista kulttuuria kaikkialla Saksassa. Säätiön motto on ”rohkaise, neuvo, rahoita”. Sen perustivat Karl Konrad Graf von der Groeben sekä Anetta Kahane, joka nimitettiin säätiön puheenjohtajaksi. Saksan liittopäivien silloisesta puhemiehestä Wolfgang Thiersestä tuli säätiön suojelija.
Säätiö nimettiin Amadeu Antonio Kiowan mukaan, joka oli vuonna 1990 yksi Saksojen yhdistymisen jälkeisen äärioikeistoväkivallan uhreista.
Säätiön toiminta

Säätiö suunnittelee ja toteuttaa kampanjoita verkossa ja sen ulkopuolella. Se tekee yhteistyötä erilaisten instituutioden kanssa mediassa, kansalaisyhteiskunnassa sekä valtiotasolla. Sen toimintaa ovat muun muassa:
internetsivusto Mut gegen rechte Gewalt (”Uskalla vastustaa äärioikeistoväkivaltaa”) yhteistyössä Stern-lehden kanssa. Sivusto tarjoaa tietoa äärioikeiston, rasismin ja antisemitismin kehityksestä sekä strategioita niiden vastustamiseen.
hallinnoi Opferfonds Curaa (”Uhrien tukirahasto Cura”), joka tarjoaa suoraa tukea viharikosten uhreille, nostaa viharikosten uhrien kohtaamia ongelmia esille sekä antaa heille tukevaa tietoa ja neuvoja
tarjoaa toimistopalveluita Netz gegen Nazis -sivustolle. Yhteistyössä Die Zeit -lehden kanssa sivusto tutkii ja tarjoaa informaatiota äärioikeiston aktivisteista keskittyen heidän verkkotoimintaansa. Lisäksi sivusto ja sen henkilöstö neuvoo, miten äärioikeistolaisia käsitellään (esimerkiksi työpaikoilla). Se tarjoaa myös tietoja Saksan äärioikeistosta.
Tämän verkkotarjonnan ohella säätiö tekee merkittävää operoivaa työtä, jolla se luo strategioita äärioikeistoa vastaan paikallistasolla ja tutkii sen yhteisörakennetta (esimerkiksi naisten roolia liikkeessä). Esimerkki hankkeista on ”Kein Ort für Neonazis” (”Ei paikkaa uusnatseille”). Säätiö tarjoaa taloudellista, hallinnollista ja asiantuntemuksellista tukea juuri ennen vaaleja suoritettavalle toiminnalle. Yksi projekti on ”Region in Aktion” (Alue toiminnassa), joka analysoi, kuinka kansalaisyhteiskuntaa voidaan tukea äärioikeistolaisten vaalivoittojen paineessa maaseutualueilla, kuten Mecklenburg-Etu-Pommerissa ja Brandenburgissa. Säätiö pyrkii luomaan verkostoja paikallistasolle kannustamalla vaihtoehtoisia nuorisokulttuureja ja yhteisöjä tuen suvaitsemattomuudelle ja rasismille vähentämiseksi.
Säätiö on tukenut tähän mennessä yli 770 tavoitetta ja hanketta, joissa vastustetaan rasismia, antisemitismiä ja äärioikeistoa sekä puolustetaan demokaattista kulttuuria ja vähemmistöjen oikeuksia.
Tammikuussa 2016 julkistettiin verkon vihapuhetta torjuva Online Civil Courage Initiative -organisaatio, jossa säätiö tekee yhteistyötä muun muassa Saksan oikeusministeriön ja Facebookin kanssa. Yhteistyön pelätään uhkaavan sananvapautta muun muassa tukahduttamalla keskustelua Euroopan pakolaiskriisistä.
Yhteistyökumppanit

Säätiö hyödyntää profiiliaan ja resurssejaan laajentaakseen rooliaan Saksan ulkopuolelle. Eurooppalaisten ja yhdysvaltalaisten strategisten kumppanuuksien kautta säätiö toivoo pystyvänsä vastaamaan haasteisiin muuallakin maailmassa samanlaisella menestyksellä ja määrätietoisuudella kuin Saksassa. Sen kumppaneita Saksassa ja muualla ovat:
Saksa:
Freudenberg-säätiö, Freudenberg-konsernin säätiö
Stern, vasemmalle suuntautunut viikkolehti, joka on tukenut säätiötä ainakin 1,3 miljoonalla eurolla vuodesta 2007 lähtien
Dreilinden, seksuaalisen monimuotoisuuden hyväksyntää tukeva yhteisö
SAP, maailman suurin yritysohjelmistojen valmistaja on muun muassa tehnyt lahjoituksen säätiölle
Zentrum Demokratische Kultur (ZDK), tarkkailee uusnatsiyhteisön kehitystä ja tiedottaa havainnoista yleisölle
Eurooppa:
Kuningas Baudouinin säätiö
European Foundation Center
WINGS
Network of European Foundations
Yhdysvallat:
Ford -säätiö
Open Society -säätiö, tukenut säätiön sukupuolentutkimusta
Telos Press, uusvasemmistolainen akateeminen julkaisu
Aiheesta muualla

Amadeu Antonio Stiftung (saksaksi, englanniksi)
Anitra Karsten

Anitra Karsten
Anitra Linnéa Christina Karsten (11. joulukuuta 1902 Turku – 29. lokakuuta 1988) oli suomalainen psykologi. Hän oli Helsingin Svenska handelshögskolanin psykologian dosentti 1951–1960 ja saksalaisen Erlangenin yliopiston professori vuodesta 1960. Hänen erikoisalansa oli työn psykologia. Frankfurtin yliopisto myönsi hänelle professorin arvonimen. Hänen saksankielisen väitöskirjansa (1928) nimi on Psychische Sättigung.
Karsten opiskeli muun muassa Edvard Westermarckin ja Kurt Lewinin oppilaana. Hän väitteli tohtoriksi vuonna 1928 ja työskenteli sitten jonkin aikaa psykologisen laboratorion johtajana Tšekkoslovakian Ústíssa, kunnes perusti oman mainontaa tutkivan psykologisen tutkimuslaitoksen. Vuosina 1936–1939 hän hoiti psykologian dosentuuria berliiniläisessä mainosalan korkeakoulussa.
Toisen maailmansodan alussa Karsten palasi Suomeen ja toimi Svenska Hankenin myynti- ja mainosopin opettajana vuoteen 1951 saakka. Koska ei saanut Suomen miehisessä yliopistomaailmassa virkoja, hän lähti vuonna 1949 joksikin aikaa Yhdysvaltoihin tutkijaksi Kurt Lewinin sinne perustamaan Michiganin yliopiston sosiaalitieteiden instituuttiin. Dosentti Karstenille ei tarjottu Hankenilla vuodesta 1944/45 olemassa ollutta Krogius-professuuria, vaikka professuurin haltijaksi 1956 (tai 1955) nimitettiinkin tutkijaprofiililtansa hyvin Karstenin kaltainen mies, Olof Henell, joka myöskin oli kuluttajakäyttäytymisen ja mainonnan asiantuntija. Henellin viranhoidosta lukien Krogius-professuuri toimi (kuluttaja)markkinoinnin oppituolina, vaikka se olikin lahjoitettu jakelutoimintaan ja ulkomaankauppaan orientoituvaksi professuuriksi liiketaloustieteen sisälle. 1980-luvulle saakka, Suomessa oli korkeakoulujen vaikea löytää tieteellisesti päteviä henkilöitä markkinoinnin virkoihin. Silti Karstenille, myynninedistämisen ja mainonnan tutkimuksen kautta alalle pätevälle naiselle, ei huomattu tarjota virkaa, vaikka liiketaloustiede jopa epätoivoisesti kaipasi markkinoinnin osaajia korkeakouluopettajiksi.[lähde? ]
1950-luvulla Anitra Karsten opetti Svenska medborgarhögskolanissa ja palasi vielä 58-vuotiaana 1960-luvun alussa Saksaan, jossa hän toimi alkuun Erlangenin yliopistossa ja sitten Johann Wolfgang Goethe -yliopistossa Frankfurt am Mainissa.
Frankfurtissa hän oli mukana luomassa yliopistoon eläkeläisille tarkoitettua ”kolmannen iän” opetusohjelmaa.
Vuodesta 1959 Anitra Karsten oli myös Helsingin yliopiston maatalous-metsätieteellisen tiedekunnan Kuluttajapsykologian dosentti.
Erityisesti 1940- ja 1950-luvulla Karsten julkaisi monia tutkimuksia markkinointipsykologiasta sekä lapsuus- ja vanhuusiän psykologiasta.
Aiheesta muualla

Anna-Liisa Sysiharju: ”Anitra Karsten 11.12.1902–29.10.1988”. Psykologia 24(1989):1, s. 46–47
Anni kaverinkesyttäjä

Anni kaverinkesyttäjä on Kaisa Paaston kirjoittama lapsille suunnattu kirja. Sen on kuvittanut Mari Ahokoivu ja julkaissut WSOY vuonna 2020.
Angel in Disguise

Angel in Disguise voi tarkoittaa:
Angel in Disguise (vuoden 1940 kappale)
Angel in Disguise (Earl Thomas Conleyn kappale)
Angel in Disguise (McCartney-Starrin kappale)
Angel in Disguise (Brandy Norwoodin kappale)
Angel in Disguise (Musiqqin kappale)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Angel in Disguise”, voi hakea sivunnimihaulla, laajalla sivunnimihaulla tai tekstihaulla.
Amblyomma americanum

| Amblyomma americanum |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Leukakoukulliset Chelicerata
Luokka::  Hämähäkkieläimet Arachnida
Alaluokka::  Punkit Acari
Lahko::  Ixodida
Heimo::  Puutiaiset Ixodidae
Suku::  Amblyomma
Laji::  americanum
Kaksiosainen nimi
 Amblyomma americanum  (Linnaeus, 1758) 
Katso myös
   Amblyomma americanum Wikispeciesissä   Amblyomma americanum Commonsissa 
Infobox OKNimi-testi OK: 
Amblyomma americanum on pohjoisamerikkalainen puutiaisiin lukeutuva punkkilaji. Se on merkittävä useiden sairauksien levittäjä ja Yhdysvaltojen eteläosissa yleisin ihmiseen tarttuva punkki.
Koko ja ulkonäkö

Täysikasvuinen A. americanum naaras on punaruskea ja sen selkäpuolella on valkoinen lakku. Myös koiraan yleisväri on punaruskea, mutta koiraalla takaruumiin reunuksessa on epäsäännöllisiä valkeita laikkuja ja selkäpuolella tummaa kuviointia. Toukkavaiheessa eläin on 0,5–1,0 mm ja nymfivaiheessa 1,5–2,5 mm:n pituinen. Aikuisena koko vaihtelee. Muiden puutiaisten tapaan ensimmäisessä nuoruusvaiheessa raajoja on vain kolme paria, muutoin neljä paria.
Levinneisyys

Puutiaislajin levinneisyys kattaa Yhdysvaltojen itä- ja kaakkoisosat sekä keskilännen alueen. Sillä voi olla myös paikallisia esiintymiä tämän alueen ulkopuolella.
Elinympäristö ja elintavat

A. americanum -puutiaiset ovat nisäkkäiden ja lintujen loisia. Tärkeitä isäntiä ovat etenkin valkohäntäpeura sekä kalkkuna. Laji esiintyy etenkin metsissä ja tiheää, pitkää kasvillisuutta kasvavilla alueilla, joilla mikroilmasto on sopiva munien kehittymiselle.
Punkki pureutuu isännän ihoon terävillä suuosillaan ja erittää liimamaista ainetta, joka estää sitä irtoamasta helposti. Naaras munii 2500–3000, joskus jopa 5000 munaa. Kaikki munat munitaan yhdellä kertaa ja ne muodostavat suuren punaruskean massan. Niistä kuoriutuvat ensimmäisen nuoruusvaiheen poikaset ("toukat") kiinnittyvät ohikulkevan isännän iholle ja imevät verta noin yhdestä neljään vuorokauden ajan ennen pudottautumistaan karikkeen joukkoon. Tämän jälkeen ne luovat nahkansa siirtyen nymfivaiheeseen. Nymfit kiinnittyvät ihoon nopeasti, jopa alle 10 minuutin kuluessa ja imevät verta 5–6 vuorokauden ajan. Lopuksi nymfi pudottautuu maahan ja luo lopulta nahkansa muuttuen aikuiseksi punkiksi. Aikuisen naaraan veriaterian imeminen kestää viikosta jopa kymmeneen vuorokauteen. Molemmat sukupuolet imevät verta myös aikuisvaiheessa.
Kukin punkin kehitysvaihe voi paastota pitkiä aikoja, aikuinen yksilö sopivissa olosuhteissa jopa kaksi vuotta.
Vaikka punkkeja saatetaan tavata ympäri vuoden eri elämänvaiheet ovat aktiivisia eri aikoina. Georgian osavaltiossa toukat ovat liikkeellä pääasiassa heinäkuulta syyskuulle, nymfit toukokuulta heinäkuulle sekä elo-syyskuussa ja aikuiset huhtikuusta kesäkuuhun. Laboratorio-oloissa punkin koko elinkierto on voinut kestää vain 22 viikkoa, mutta luonnossa kehitys munasta munivaksi aikuiseksi kestänee yleensä kaksi vuotta.
Punkin levittämiä sairauksia

A. americanum levittää muiden muassa ehrlichioosia, jänisruttoa ja pilkkukuumetta. Sen levittämiin sairauksiin kuuluu myös tuntemattoman taudinaiheuttajan aiheuttama STARI.
Erikoisena piirteenä puutiaisen pureman on todettu voivan aiheuttaa liha-allergian punaista lihaa kohtaan.
Angel Pérez Cisneros

Angel Pérez Cisneros (30. syyskuuta 1911 – 26. marraskuuta 1987) oli venezuelalainen roomalaiskatolinen arkkipiispa. Hänet vihittiin papiksi 1. heinäkuuta 1937 ja nimitettiin Barcelonan (Venezuela) hiippakunnan piispaksi 23. toukokuuta 1960. Piispaksi vihkiminen seurasi 25. heinäkuuta. Pääkonsekraattorina toimi Acacio Chacón Guerra, jota avustivat Juan José Bernal Ortiz ja José Rincón Bonilla.
25. heinäkuuta 1969 Pérez Cisneros sai nimityksen Méridan arkkihiippakunnan koadjuuttoriarkkipiispaksi ja Castellon titulaariarkkipiispaksi. 30. elokuuta 1972 hänestä tuli Méridan arkkipiispa, jona hän toimi, kunnes erosi tehtävistään 20. elokuuta 1979.
Pérez Cisneros osallistui Vatikaanin toiseen kirkolliskokoukseen.
Angel Romero

Angel Romero
Angel Romero (s. 17. elokuuta 1946) on espanjalainen klassinen kitaristi, kapellimestari ja säveltäjä. Hän kuuluu kuuluisaan muusikkosukuun, ja yksi hänen veljistään on Pepe Romero.
Romero syntyi Málagassa ja lähti vuonna 1957 Francon diktatuurin jaloista perheineen Yhdysvaltoihin. Hän soitti vuosina 1960–1990 Romeros-kvartetissa.
Romero on kvartetin ulkopuolella tulkinnut menestyksellä mm. Joaquín Rodrigoa. Hänelle myönnettiin vuonna 2000 Isabel la Catolican suurristi, ja hän on elokuvamusiikillaan voittanut meksikolaisen Ariel-palkinnon.
Annales. Histoire, Sciences Sociales

Annales. Histoire, Sciences Sociales on ranskalainen sosiaalihistoriaa laajasti ymmärrettynä käsitteleva tieteellinen julkaisu, jonka perustivat Marc Bloch ja Lucien Febvre vuonna 1928.
Julkaisun historiaa

Tämä julkaisu sai aikaiseksi uudenlaisen lähestymistavan historiaan ja sen tutkimukseen, näin syntyi hyvin tunnettu ja arvostettu ns. Annalistinen koulukunta. Lehden alkuvaiheessa se oli Strasbourgissa ilmestynyt nimellä  Annales d'histoire économique et sociale. Lehti siirtyi ilmestymään Pariisissa vuonna 1929 ja se ilmestyi saman nimisenä aina vuoteen 1939 saakka. Siellä se ilmestyi nimellä Annales d’histoire sociale vuosina 1939–1942 ja 1945.  Toisen maailmansodan aikana vuosina 1942–1844 lehti ilmestyi nimellä Annales, Ecominies, sociétés. civilisations. Sodan jälleen vuodesta 1946 vuoteen 1993 lehti on ilmestynyt nimellä Annales. Économies, sociétés, civilisations (Annales ESC)  ja vuodesta 1994 lähtien se on ilmestynyt nykyisellä nimellään. 
Vuodesta 2013 lähtien lehdestä on julkaistu myös englanninkielistä versiota, jossa artikkelit ovat käännetty ranskasta. Vuodesta 2017 lähtien lehteä julkaissut École des hautes études en sciences sociales (EHESS) on ollut yhteistyössä englantilaisen ''Cambridge University Press'' -yhtiön kanssa ja yhdessä ne ovat vastanneet sekä ranskan- että englanninkielisen lehden julkaisemisesta.
Lehden suuntautuminen

Lehden artikkelit käsittelevät todella laajalla rintamalla historian eri osa-alueisiin liittyviä aiheita. Painopiste on kuitenkin sosiaalisessa historiassa ja ns. pitkän keston (longue durée) suuntaukseen liittyvissä aihepiireissä. 
Usein Lehden artikkelit liittyvät kvantitatiiviseen tutkimukseen, mutta myös maantieteellä on artikkeleiden joukossa kohtuullinen asema.  Myös tavallisen ihmisen arkielämään ja hänen maailmankuvaansa eli mentaliteetteihin liittyvät kysymykset ovat Annalistisen koulukunnan tyypillisiä kohteita. Sen sijaan poliittinen historia, sotahistoria ja kuuluisat henkilöt eivät kiinnosta annalistien maailmankuvaa ja tutkimusta. Kuitenkin yhteiskunnallinen-, taloudellinen- ja kulttuurihistoria ovat annalistien synteesien perusteita ja niiden apuna käytetään tilastoja lääketieteelisiä raportteja, kuten myös perhehistoriaa ja jopa psykoanalyysiakin.
Tekijät

Päätoimittajana on Vincent Azoulay
Englantilaisen version vastaavat toimittajat ovat: Nicolas Barrevre ja Stephen W. Sawyer
Toimitussihteerit ovat: Aurianne Cox, Séverine Guiten ja Chloe Morgan
Toimitusneuvostossa ovat: Étienne Anheim, Romain Bertrand, André Burguière, Guillaume Calafat, Vanessa Caru, Jean-Yves Grenier, Camille Lefebvre, Antoine Lilti, Antonella Romano, Anne Simonin ja Michael Werner
Tieteellisen komitean muodostavat: Mary Beard, Jane Burbank, Sandro Carocci, Jocelyne Dakhlia, Lorraine Daston, Marc Ferro, François Hartog, António Manuel Hespanha, Christian Lamouroux, Emmanuel Le Roy Ladurie, Alf Lüdtke, André Orléan, Jacques Revel, Sanjay Subrahmanyam, Pierre-François Souyri, Laurent Thévenot ja Lucette Valensi
Rio Rancho

| Rio Rancho |
| --- | --- |

 Rio Rancho
 Koordinaatit: 35°17′10″N, 106°40′14″W 
Valtio:  Yhdysvallat
Osavaltio:  New Mexico
Piirikunta:  Sandoval
Hallinto:  
 – Pormestari:  Greggory D. Hull
Pinta-ala:  
 – Kokonaispinta-ala:  268,5 km²
 – Josta vettä:  0,8 km² 
Korkeus:  1 612 m
Väkiluku (2013):  91 956
Lempinimi::  The City of Vision
 
 http://ci.rio-rancho.nm.us/ 
Infobox OKVirheellinen NIMI-arvo: 
Rio Rancho on kaupunki Sandovalin piirikunnassa Yhdysvalloissa. Se on New Mexicon osavaltion kolmanneksi suurin kaupunki. Pieni osa kaupungin alueesta kuuluu Bernalillon piirikuntaan. Kaupungin arvioitu asukasluku on 91 956 (2013).
Kaupungintalo
Monitoimiareena Santa Ana Star Center
Historia

Kaupunki on perustettu vuonna 1981. Rio Rancho kuuluu Albuquerquen metropolialueeseen.
Espanjan kuningas Felipe IV lahjoitti 360 km² maata Francisco Montes Vigilille vuonna 1710. Aluetta kutsuttiin nimellä Alameda Land Grant.
Vuonna 1929 Albert F. Black osti 83 km² maata ja perusti sille Seven Bar Ranchin. Blackin perhe asui savitiilestä rakennetussa talossa. Vuonna 1947 perhe rakensi alueelle pienen lentokentän.
Vuonna 1962 Rio Ranch Estates alkoi kehittää aluetta asumista varten. Vuonna 1970 alueella asui alle 2 000 asukasta, ja vuoteen 1995 mennessä asukasluku oli noussut 42 000:een.
Maantiede

Rio Rancho sijaitsee 1612 metriä merenpinnan yläpuolella.Alueella vallitsee aroilmasto. Heinäkuu on keskimäärin kuumin kuukausi ja joulukuu kylmin. Korkein mitattu lämpötila on 41 °C vuonna 2003 ja alin −24 °C vuonna 2011.
Väestö

Valkoihoisten osuus väestöstä on 76,0 %, latinojen (mitä tahansa rotua; alkuperä espanjankielisessä Latinalaisessa Amerikassa tai Espanjassa) 36,7 %, intiaanien 3,2 %, mustien 2,9 % ja aasialaisten 1,9 % (2010).
Talous

Teknologiayhtiö Intel on kaupungin suurin työllistäjä. Muita suuria työnantajia ovat muun muassa julkiset oppilaitokset ja tietotekniikkayritys Hewlett Packard.
Kulttuuri

Kaupungissa järjestetään vuosittain suosittuja yleisötapahtumia: Taste of Rio Rancho tarjoaa keväisin makuelämyksiä paikallisilta ravintoloilta. Heinäkuussa pidettävää Pork & Brew -viikonlopputapahtumaa vietetään barbequen merkeissä. Lokakuun Oktoberfest tarjoaa olutta, saksalaista ruokaa ja musiikkia.
Aiheesta muualla

Kuvia tai muita tiedostoja aiheesta Rio Rancho Wikimedia Commonsissa